Cuneiform Tablet TC 2 36
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma ú-zu-a-ma a-šu-mì ša i-dí-a-bi-im ša ta-áš-pu-ra-ni ni-iṣ-ba-sú-ma um-ma šu-ut-ma bu-lá-tí-a ú-pá-ḫa-ar-ma IGI DAM.GÀR-ri-a a-ša-kán-ma lik-li-ku-ni ki-ma i-na ṭup-pí-kà ra-bu-ma ša-áš-qí-lá-šu lá na-ṭù-ma lá nu-za-sú-um ú i-na DAM.GÀR-ri-šu ša a-ma-kam iš-té-en₆ ú šé-na iš-pu-ru-ni šu-ma mì-ma lá i-dí-in a-wi-lúm bu-lá-tí-šu ú-pá-ḫa-ar ù a-ša-me-ma ḫa-ra-šu a-mì-ša-am IGI it-UR-ma a ma-lá ṭup-pí-ni ṭup-pá-am li-dí-in-ma a-wi-lam₅ lu nu-ša-áš-qí-il₅ šu-ma <big_gap> <gap>-a-ti-a lá i-lá-kà-ni <gap> <big_gap> a-dì bu-lá-tí-šu ma-<gap> <big_gap> iš-ku-nu a-ma-ma-an mì-ma <big_gap> <gap>-a-šur e-ti-qám-ma <big_gap> <gap>-li-kà-ni a-dí <big_gap> <gap>-ni a-wa-ti-šu-nu ig-mu-ru <big_gap> <gap>-šu <big_gap> mì-ma a-na <gap> a-šur <big_gap> ma-lá ṭup-pu-šu iḫ-ri-mu <big_gap> URUDU ša ša-ap-tí-kà 10 GÚ a-ḫu-ur <gap> ta <big_gap> ki-ma URUDU a-na-kam wa-aq-ru ù u₄-ma <big_gap> qá-ta-ta-am a-dì-i IGI <big_gap> kà-lá-ší-na-ma ma-lá URUDU uk-ta-na-nu-ni li-ta-am-da ù iš-tù DAM.GÀR a-na tur₄-ḫu-mì-it e-ru-bu ma-nu-um ša URUDU SIG₅ <big_gap> a-na-ku a-na-kam ší-ik-ra-tim <big_gap> a te₉-er-tí-kà lá a-na-ḫi-id <big_gap> a-mur-IŠTAR a-pí-iš i-na tur₄-ḫu-mì-it iš-tí-bu mì-šu ša šu-ut lá ú-kà-an-na-ni šu-ma lá a-na u₄-me ú-šar be-lí a-ta a-na ša-al-ṭim lá ta-ša-kà-na-ni a-na kà-ú-nim URUDU lá-šu ša-al a-na-ku a-na-kam a-na wa-ša-bi-im ak-tù-ú um-ma a-na-ku-ma É ma-ma-an lu pá-ar-kà-ku ma-dí-iš e-ni-kà a-mar a-ša-sí iš-tù a-na URUDU kà-ú-nim ni-zi-zu 40 u₄-me lá ma-ṣí 10 GÚ URUDU SIG₅ nu-kà-in URUDU a-dì 1 ITU.KAM i-za-ku-ma ù ni-ša-pá-ra-kum ANŠE.ḪI.A šé-ri-a-am lá ta-áš-ta-na-me-e ki-ma a-li-ku i-na wa-aḫ-šu-ša-na ù ša-lá-tù-ar kà-al-ú-ni ANŠE.ḪI.A lá-ma <big_gap> tù-šé-ra-am té-er-tí ma-lá ša ki-ma a-mur-IŠTAR a-na a-šur-DUG URUDU is-ni-qú-ni KI {d}IŠKUR-ba-ni i-li-kà-kum <gap> sa ki-ma a-mur-IŠTAR ub-lu-nim ṣú-ḫa-ru-šu a-dí-ni i-na bu-ru-uš-ḫa-dum a-ṣé-er ša ki-ma ku-a-tí a-na bu-ru-uš-ḫa-dum šu-pur-ma KÙ.BABBAR ší-im URUDU-i-kà lu-ub-lu-nim